Käesolev otsus on adresseeritud komisjonile.

Seisukoht, mis võetakse liidu nimel Euroopa Liidu ja Jaapani vahelise majanduspartnerluslepingu alusel moodustatud kaubanduse ja kestliku arengu komitees seoses ekspertide nimekirja ja lepingu 16. peatüki asjaomaste artiklite tõlgendamise või kohaldamisega seotud küsimuste arutamiseks kokku kutsutava eksperdikomisjoni kodukorra vastuvõtmisega, põhineb kaubanduse ja kestliku arengu komitee otsuse eelnõul, mis on lisatud käesolevale otsusele.

ON VASTU VÕTNUD KÄESOLEVA OTSUSE:

(4)On asjakohane määrata kindlaks kaubanduse ja kestliku arengu komitees liidu nimel võetav seisukoht, sest kõnealune otsus on liidu jaoks siduv.

(3)Lepingu artikli 16.18 lõikega 2 nähakse ette, et kaubanduse ja kestliku arengu komitee võtab vastu eksperdikomisjoni kodukorra.

(2)Lepingu artikli 16.18 lõike 4 punktis d on ette nähtud, et kaubanduse ja kestliku arengu komitee koostab nimekirja vähemalt kümnest isikust, kes soovivad ja saavad tegutseda ekspertidena lepingu 16. peatüki asjakohaste artiklite tõlgendamise või kohaldamisega seotud küsimuste arutamiseks kokku kutsutavas eksperdikomisjonis.

(1)Liit sõlmis Euroopa Liidu ja Jaapani vahelise majanduspartnerluslepingu (edaspidi „leping“) nõukogu 20. detsembri 2018. aasta otsusega (EL) 2018/1907 ja see jõustus 1. veebruaril 2019.

Seepärast on esildatud otsuse materiaalõiguslik alus ELi toimimise lepingu artikkel 207.

Kavandatava akti peamine eesmärk ja sisu on seotud ühise kaubanduspoliitikaga.

ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava akti eesmärgist ja sisust, mida liidu nimel võetav seisukoht puudutab. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks või ülekaalukaks, samas kui teine on kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna tõttu nõutav õiguslik alus.

Seega on esildatud otsuse menetlusõiguslik alus ELi toimimise lepingu artikli 218 lõige 9.

Akt, mille kaubanduse ja kestliku arengu komitee peab vastu võtma, on õigusliku toimega akt. Kavandatav akt on rahvusvahelise õiguse alusel siduv kooskõlas lepingu artiklitega 16.8 ja 22.3.

Kaubanduse ja kestliku arengu komitee on lepinguga, täpsemalt Euroopa Liidu ja Jaapani vahelise majanduspartnerluslepinguga loodud organ.

Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Nende hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, kuid „võivad mõjutada otsustavalt liidu seadusandja vastu võetud õigusaktide sisu“.

ELi toimimise lepingu artikli 218 lõikega 9 on ette nähtud otsused, millega kehtestatakse „lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

Poolte vahel on koostatud kodukorra kavand.

Pooled on koostanud esialgse nimekirja kaheteistkümnest isikust, kes soovivad ja saavad täita eksperdikomisjoni liikme ülesandeid.

Euroopa Liidu ja Jaapani vahelise majanduspartnerluslepingu (edaspidi „leping“) eesmärk on liberaliseerida ja hõlbustada kaubandust ja investeeringuid, tihendada lepinguosaliste vahelisi majandussuhteid ning edendada rahvusvahelise kaubanduse arengut viisil, mis aitab kaasa kestlikule arengule.

EUROOPA KOMISJON Brüssel,28.11.2022 COM(2022) 653 final LISA järgmise dokumendi juurde: Ettepanek: Nõukogu otsus seisukoha kohta, mis võetakse Euroopa Liidu nimel Euroopa Liidu ja Jaapani vahelise majanduspartnerluslepingu alusel moodustatud kaubanduse ja kestliku arengu komitees seoses ekspertide nimekirja ning lepingu 16. peatüki asjakohaste artiklite tõlgendamise või kohaldamisega seotud küsimuste arutamiseks kokku kutsutava eksperdikomisjoni kodukorra vastuvõtmisega



LIIDE Eelnõu:

EUROOPA LIIDU JA JAAPANI VAHELISE MAJANDUSPARTNERLUSLEPINGU ALUSEL LOODUD KAUBANDUSE JA KESTLIKU ARENGU KOMITEE OTSUS nr .../2022, [kuupäev], mis käsitleb ekspertidena tegutseda soovivate ja saavate isikute nimekirja koostamist ning eksperdikomisjoni kodukorda KAUBANDUSE JA KESTLIKU ARENGU KOMITEE, võttes arvesse Euroopa Liidu ja Jaapani vahelist majanduspartnerluslepingut ning eelkõige selle artikli 16.18 lõiget 2 ja lõike 4 punkti d ning arvestades järgmist: ELi-Jaapani majanduspartnerluslepingu artikli 16.18 lõike 4 punktis d on sätestatud, et kaubanduse ja kestliku arengu komitee (edaspidi „komitee“) koostab nimekirja vähemalt kümnest isikust, kes soovivad ja saavad tegutseda ekspertidena vastavalt käesolevale artiklile, ELi-Jaapani majanduspartnerluslepingu artikli 16.18 lõikes 2 on sätestatud, et komitee võtab vastu eksperdikomisjoni kodukorra, ON VASTU VÕTNUD KÄESOLEVA OTSUSE: Artikkel 1 Nimekiri isikutest, kes soovivad ja saavad tegutseda ekspertidena on kehtestatud käesoleva otsuse 1. lisas. Artikkel 2 Eksperdikomisjoni kodukord on kehtestatud käesoleva otsuse 2. lisas. Artikkel 3 Käesoleva otsuse 1. ja 2. lisas vastavalt lepingu artikli 16.18 lõikele 2 ja lõike 4 punktile d esitatud isikute nimekiri ja eksperdikomisjoni kodukord kehtivad alates käesoleva otsuse vastuvõtmise kuupäevast.

ELi-JAAPANI MAJANDUSPARTNERLUSLEPINGU ARTIKLI 16.18 LÕIKE 4 PUNKTIS D OSUTATUD

EKSPERTIDE NIMEKIRI Euroopa Liidu osanimekiri

1.Jorge CARDONA 2.Karin LUKAS 3.Laurence BOISSON DE CHAZOURNES 4.Geert VAN CALSTER Jaapani osanimekiri 1.Shin-ichi AGO 2.Yukari TAKAMURA 3.Dai TAMADA 4.Nobuyuki YAGI Osanimekiri isikutest, kes ei ole kummagi lepinguosalise kodanikud ja kes täidavad eksperdikomisjoni eesistuja kohuseid 1.Armand DE MESTRAL (Kanada) 2.Jennifer A. HILLMAN (Ameerika Ühendriigid) 3.Arthur APPLETON (Ameerika Ühendriigid) 4.Nathalie BERNASCONI (Šveits)

EKSPERDIKOMISJONI KODUKORD Euroopa Liidu ja Jaapani vahelise majanduspartnerluslepingu 16. peatüki („Kaubandus ja kestlik areng“) kohase eksperdikomisjoni menetluste suhtes kohaldatakse järgmisi eeskirju: I. Mõisted 1.Käesolevas kodukorras kasutatakse järgmisi mõisteid: (a)„haldustöötajad“ – eksperdi puhul tema juhtimise ja kontrolli all töötavad isikud, välja arvatud assistendid;

(b)„nõustaja“ – isik, kelle lepinguosaline on palganud nõustamiseks või abistamiseks seoses eksperdikomisjoni menetlustoimingutega, välja arvatud selle lepinguosalise esindajad; (c)„leping“ – Euroopa Liidu ja Jaapani vaheline majanduspartnerlusleping; (d)„assistent“ – isik, kes eksperdi ametisse nimetamise tingimuste kohaselt teostab uuringuid või abistab eksperti; (e)„käitumisjuhend“ – vahekohtunike käitumisjuhend, millele on osutatud lepingu artiklis 21.30 ja mis on vastu võetud lepingu ühiskomitee 10. aprilli 2019. aasta otsusega nr 1/2019; (f)„komitee“ – lepingu artikli 22.3 kohaselt moodustatud kaubanduse ja kestliku arengu komitee; (g)„päev“ – kalendripäev; (h)„ekspert“ – eksperdikomisjoni liige; (i)„komisjon“ – lepingu artikli 16.18 lõike 1 kohaselt moodustatud eksperdikomisjon; (j)„menetlus“ – eksperdikomisjoni menetlustoimingud; (k)„esindaja“ – ametnik või isik, kelle on seoses lepinguosalisega ametisse nimetanud lepinguosalise ministeerium või valitsusasutus või muu avalik-õiguslik üksus, ning muud töötajad, kelle lepinguosaline määrab enda esindajaks eksperdikomisjoni menetlustes; (l)„taotluse esitanud lepinguosaline“ – lepinguosaline, kes taotleb eksperdikomisjoni kokkukutsumist lepingu artikli 16.18 lõike 1 alusel; ning (m)„taotluse saanud lepinguosaline“ – lepinguosaline, kes saab teiselt lepinguosaliselt taotluse eksperdikomisjoni kokkukutsumiseks vastavalt lepingu artikli 16.18 lõikele 1. II Ekspertide ametisse nimetamine 2.Lepingu artikli 16.18 lõike 4 punktis c osutatud loosimise korraldamise eest vastutab lepingu artikli 16.13 alusel moodustatud komitee kaaseesistuja, kelle on määranud taotluse esitanud lepinguosaline ning kes teatab taotluse saanud lepinguosalise kaaseesistujale aegsasti loosimise kuupäeva, kellaaja ja koha. Taotluse saanud lepinguosalise kaaseesistuja võib loosimise ajal kohal viibida või teda võib esindada mõni teine isik. Mõlema lepinguosalise esindajad võivad samuti kohal viibida. Loosimine viiakse igal juhul läbi poole või pooltega, kes on kohal. 3.Lepinguosalised teavitavad iga lepingu artikli 16.18 kohaselt eksperdiks valitud isikut kirjalikult tema ametisse nimetamisest. Isik teatab oma valmisolekust ametisse astuda mõlemale lepinguosalisele viie päeva jooksul alates päevast, mil teda teavitati ametisse nimetamisest. III. Käitumisjuhend 4.Käitumisjuhendit kohaldatakse mutatis mutandis eksperdikomisjonis töötavate ekspertide suhtes. IV. Korralduslik kohtumine 5.Kui lepinguosalised ei lepi kokku teisiti, kohtuvad nad eksperdikomisjoniga seitsme päeva jooksul alates komisjoni moodustamise kuupäevast, et määrata kindlaks küsimused, mida lepinguosalised või eksperdikomisjon peavad asjakohaseks, sealhulgas: (a) ekspertidele makstav tasu ja nende kulude hüvitamine kooskõlas Maailma Kaubandusorganisatsiooni (WTO) normide ja kriteeriumidega;

(b) kulud, mis on seotud assistentide või haldustöötajatega, keda ekspert võib otsustada palgata. Eksperdi assistendile või haldustöötajatele makstava tasu kogusumma ei ületa 50 % asjaomasele eksperdile makstavast tasust, kui pooled ei lepi kokku teisiti, ning (c) menetluse ajakava, mis määratakse kindlaks selle ajavööndi alusel, kus asub taotluse saanud lepinguosaline. Sellel koosolekul võivad isiklikult või telefoni või videokonverentsi teel osaleda ainult eksperdid ja lepinguosaliste esindajad, kes on ametnikud või ministeeriumi või valitsusasutuse või muu avalik-õigusliku üksuse töötajad. V. Teated 6.Iga taotlus, teade, kirjalik esildis või muu dokument, mille edastab: (a)eksperdikomisjon, saadetakse samal ajal mõlemale lepinguosalisele; (b)üks lepinguosaline eksperdikomisjonile, saadetakse samal ajal koopiana teisele lepinguosalisele, või (c)üks lepinguosaline teisele lepinguosalisele, saadetakse asjakohasel juhul samal ajal koopiana eksperdikomisjonile. 7.Punktis 6 osutatud teated edastatakse e-posti teel või vajaduse korral mõne muu sidevahendi abil, millega tagatakse teate saatmise registreerimine. Kui ei ole tõendatud teisiti, loetakse selline teade kättetoimetatuks selle saatmise kuupäeval. 8.Kõigi taotlustes, teadetes, kirjalikes esildistes või muudes eksperdikomisjoni menetlusega seotud dokumentides esinevate kirjavigade parandamiseks võib saata uue dokumendi, milles muudatused on selgelt välja toodud. 9.Kui dokumendi kättetoimetamise viimane päev langeb Jaapani või Euroopa Liidu ametlikule pühale või muule päevale, mil lepinguosalise valitsusasutused on ametlikult või force majeure'i tõttu suletud, loetakse dokument kättesaaduks järgmisel tööpäeval. Punktis 5 osutatud korralduslikul kohtumisel esitavad lepinguosalised nimekirja oma ametlike pühade ja muude päevade kohta, mil asutused on ametlikult suletud. Iga lepinguosaline ajakohastab kõnealust nimekirja eksperdikomisjoni menetluse ajal. VI. Kirjalikud esildised 10.Taotlust esitada sooviv lepinguosaline esitab oma kirjaliku esildise hiljemalt 20 päeva jooksul pärast eksperdikomisjoni moodustamist. Taotluse saanud lepinguosaline esitab oma kirjaliku vastuse hiljemalt 20 päeva jooksul pärast taotluse esitanud lepinguosalise kirjaliku esildise kättesaamist. VII. Teabe- ja nõuandetaotlused 11.Vastavalt lepingu artikli 16.18 lõikele 3 peaks eksperdikomisjon ILO vahendite või mitmepoolsete keskkonnalepingutega seotud küsimustes küsima teavet ja nõu asjakohastelt rahvusvahelistelt organisatsioonidelt või organitelt, kui ta seda vajalikuks peab. 12.Enne lõikes 11 osutatud üksustelt teabe või nõuannete küsimist annab eksperdikomisjon lepinguosalistele võimaluse esitada üksuste loetelu ja neile esitatavate taotluste kohta märkusi. 13.Eksperdikomisjon esitab saadud teabe lõike 11 kohaselt lepinguosalistele, kellel on võimalus seda kommenteerida. VIII. Eksperdikomisjoni töö 14.Kõiki kohtumisi juhatab eksperdikomisjoni eesistuja. Eksperdikomisjon võib eesistujale delegeerida volitused teha haldus- ja menetlusotsuseid. 15.Kui lepingu artiklis 16.18 või käesolevas kodukorras ei ole sätestatud teisiti, võib eksperdikomisjon oma tegevuses kasutada kõiki vahendeid, sealhulgas telefoni, faksi või arvutisidet.

16.Kui tekib menetlusküsimus, mida ei hõlma lepingu artikkel 16.18, käesolev kodukord ega käitumisjuhend, võib eksperdikomisjon pärast lepinguosalistega konsulteerimist võtta kasutusele sobiva menetluse, mis on kooskõlas kõnealuste sätetega. 17.Eksperdikomisjon võib muuta kõiki ajavahemikke, välja arvatud lepingu artiklis 16.18 sätestatud ajavahemik, ja teha pärast lepinguosalistega konsulteerimist muid menetluslikke või haldusmuudatusi. Lepinguosalistega konsulteerimisel teavitab eksperdikomisjon lepinguosalisi kavandatud muudatusest või kohandusest ja selle põhjusest kirjalikult. IX. Istungid 18.Eksperdikomisjoni eesistuja määrab istungi kuupäeva ja kellaaja vastavalt punkti 5 kohaselt kindlaks määratud ajakavale ja pärast konsulteerimist lepinguosaliste ja teiste ekspertidega. 19.Kui lepinguosalised ei lepi kokku teisiti, toimuvad istungid vaheldumisi mõlema lepinguosalise territooriumil ning esimene istung toimub taotluse saanud lepinguosalise territooriumil. Kui lepinguosalised ei lepi kokku teisiti, teeb lepinguosaline, kelle territooriumil istung toimub, järgmist: (a)määrab kindlaks istungi toimumiskoha ja teatab sellest eksperdikomisjoni eesistujale ning (b)vastutab istungi logistilise korralduse eest. 20.Kui lepinguosalised ei lepi kokku teisiti ja ilma et see piiraks punkti 49 sätteid, jagavad lepinguosalised omavahel istungi logistilisest korraldusest tulenevad kulud. 21.Eksperdikomisjoni eesistuja teatab lepinguosalistele aegsasti ja kirjalikult istungi kuupäeva, kellaaja ja koha. Lepinguosaline, kelle territooriumil istung toimub, teeb selle teabe avalikkusele kättesaadavaks, välja arvatud juhul, kui istung on üldsusele suletud. 22.Reeglina peaks istungeid olema ainult üks. Kui vaidlus hõlmab erakordselt keerulisi küsimusi, võib eksperdikomisjon omal algatusel või ühe lepinguosalise taotlusel pärast lepinguosalistega konsulteerimist kokku kutsuda lisaistungi. Iga lisaistungi suhtes kohaldatakse mutatis mutandis punktide 18–21 sätteid. 23.Kõik eksperdikomisjoni istungid on avalikud, välja arvatud juhul, kui lepinguosalised on kokku leppinud teisiti või kui lepinguosalise esildised ja väited sisaldavad konfidentsiaalset teavet. Avalikkus ei tohiks istungit ei heli- ega videosalvestada. Kinnisel istungil toimuvad kuulamised on konfidentsiaalsed vastavalt lõikele 39. 24.Kõik eksperdid peavad kogu istungi ajal kohal viibima. 25.Kui pooled ei lepi kokku teisiti, võivad istungil osaleda järgmised isikud olenemata sellest, kas istung on avalik või kinnine: (a)lepinguosaliste esindajad; (b)nõustajad; (c)assistendid ja haldustöötajad; (d)eksperdikomisjoni tõlgid, tõlkijad ja protokollijad ning (e)asjaomaste rahvusvaheliste organisatsioonide või organite esindajad, nagu on otsustanud eksperdikomisjon vastavalt lepingu artikli 16.18 lõikele 3. 26.Iga lepinguosaline esitab hiljemalt viis päeva enne istungi toimumise kuupäeva eksperdikomisjonile nimekirja isikutest, kes esitavad istungil suulisi väiteid või selgitusi lepinguosalise nimel, ja teistest istungil osalevatest esindajatest ja nõustajatest. 27.Eksperdikomisjon korraldab istungi järgmisel viisil, tagades, et taotluse esitanud lepinguosalisele ja taotluse saanud lepinguosalisele antakse võrdselt aega nii väidete kui ka vastuväidete esitamiseks:

Väited (a)taotluse esitanud lepinguosalise väide ning (b)taotluse saanud lepinguosalise väide. Vastuväited (a)taotluse esitanud lepinguosalise repliik ning (b)taotluse saanud lepinguosalise vasturepliik. 28.Eksperdikomisjon võib istungi jooksul esitada igal ajal mõlemale lepinguosalisele küsimusi. 29.Eksperdikomisjon tagab, et istungi kohta koostatakse protokoll, mis edastatakse lepinguosalistele võimalikult kiiresti pärast istungit. Lepinguosalised võivad protokolli kohta märkusi esitada ning eksperdikomisjon võib neid märkusi arvesse võtta. 30.Iga lepinguosaline võib 10 päeva jooksul pärast istungi kuupäeva esitada istungil tekkinud küsimuste kohta täiendavaid kirjalikke esildisi. X. Nõupidamine 31.Eksperdikomisjoni nõupidamistest võivad osa võtta üksnes eksperdid. XI. Kirjalikud küsimused 32.Eksperdikomisjon võib igal ajal menetluse käigus esitada ühele või mõlemale lepinguosalisele kirjalikke küsimusi. Ühele lepinguosalisele esitatud küsimus edastatakse koopiana teisele lepinguosalisele. 33.Kumbki lepinguosaline saadab teisele lepinguosalisele ka koopia oma vastusest eksperdikomisjoni küsimustele. Lepinguosalisele antakse võimalus esitada kirjalikke märkusi teise lepinguosalise vastuse kohta viie päeva jooksul pärast selle koopia kättesaamist. XII. Ekspertide asendamine 34.Kui algse eksperdikomisjoni eksperdil ei ole võimalik selle töös osaleda või ta astub tagasi või tuleb eksperdikomisjoni lepingu artikli 16.18 kohases menetluses asendada, kohaldatakse lepingu artikli 16.18 lõiget 4 mutatis mutandis. 35.Kui lepinguosaline on arvamusel, et ekspert ei täida käitumisjuhendi nõudeid ja tuleks seetõttu asendada, teatab ta sellest teisele lepinguosalisele 15 päeva jooksul alates sellest, kui ta sai piisavaid tõendeid selle kohta, et ekspert ei täida käitumisjuhendi nõudeid. 36.Kui lepinguosaline on arvamusel, et ekspert (välja arvatud eksperdikomisjoni eesistuja) ei täida käitumisjuhendi nõudeid, konsulteerivad lepinguosalised omavahel, ja juhul kui nad jõuavad kokkuleppele, valivad nad vastavalt punktile 34 uue eksperdi. Kui lepinguosalised ei jõua eksperdi asendamise küsimuses kokkuleppele, võib ükskõik kumb lepinguosaline taotleda, et selle küsimuse lahendaks eksperdikomisjoni eesistuja, kelle otsus on lõplik. Juhul kui eksperdikomisjoni eesistuja jõuab sellise taotluse põhjal järeldusele, et ekspert ei täida käitumisjuhendi nõudeid, valitakse vastavalt punktile 34 uus ekspert.

37.Kui lepinguosaline on arvamusel, et eesistuja ei täida käitumisjuhendi nõudeid, konsulteerivad lepinguosalised omavahel, ja juhul kui nad jõuavad kokkuleppele, valivad nad vastavalt punktile 34 uue eesistuja. Kui lepinguosalised ei jõua eesistuja asendamise küsimuses kokkuleppele, võib ükskõik kumb lepinguosaline taotleda, et küsimus edastataks ülejäänud kahele eksperdile. Eksperdid otsustavad hiljemalt kümne päeva jooksul alates taotluse kättetoimetamise kuupäevast, kas eksperdikomisjoni eesistuja on vaja asendada. Ekspertide otsus eksperdikomisjoni eesistuja asendamise küsimuses on lõplik. Kui eksperdid otsustavad, et eesistuja ei täida käitumisjuhendi nõudeid, valitakse vastavalt punktile 34 uus eesistuja. 38.Eksperdikomisjoni menetlus peatatakse punktides 34–37 sätestatud toimingute teostamise ajaks. XIII. Konfidentsiaalsus 39.Eksperdikomisjon ja lepinguosalised käsitavad konfidentsiaalsena lepinguosalise poolt eksperdikomisjonile esitatud ja konfidentsiaalsena määratletud teavet. Kui lepinguosaline esitab eksperdikomisjonile oma kirjaliku esildise konfidentsiaalse versiooni, esitab ta teise lepinguosalise taotlusel 20 päeva jooksul alates taotluse esitamise kuupäevast ka esildise mittekonfidentsiaalse versiooni, mille saab teha üldsusele kättesaadavaks. Miski käesolevas kodukorras ei keela lepinguosalisel avaldada üldsusele oma seisukohti sellises ulatuses, mis ei avalda teavet, mille teine lepinguosaline on konfidentsiaalseks tunnistanud. Kui lepinguosalise esildised ja väited sisaldavad konfidentsiaalset teavet, peab eksperdikomisjon kinnise istungi. Kui istung on kinnine, järgivad eksperdikomisjon ja lepinguosalised komisjoni istungite konfidentsiaalsuse nõuet. XIV. Ühepoolsed kontaktid 40.Eksperdikomisjon ei kohtu ega võta ühendust lepinguosalisega, kui teine lepinguosaline ei viibi kohal. 41.Ekspert ei aruta menetluse eseme ühtegi aspekti kumbagi lepinguosalisega ei koos ega eraldi teiste ekspertide juuresolekuta. XV. Amicus curiae esildised 42.Kui lepinguosalised ei lepi kolme päeva jooksul pärast eksperdikomisjoni moodustamise kuupäeva kokku teisiti, võib eksperdikomisjon võtta vastu omaalgatuslikke kirjalikke esildisi lepinguosalise riigi füüsilistelt isikutelt või tema territooriumil asuvatelt juriidilistelt isikutelt, kes on lepinguosaliste valitsustest sõltumatud, tingimusel et esildised saadakse kätte kümne päeva jooksul pärast eksperdikomisjoni moodustamise kuupäeva. 43.Esildised on kokkuvõtlikud, kahekordse reavahega maksimaalselt 15 lehekülge pikad ning otseselt asjakohased eksperdikomisjoni käsitletavate faktiliste või õiguslike küsimuste arutamisel. Esildis sisaldab selle esitanud isikuga seotud teavet, mis muu hulgas hõlmab järgmist: (a)füüsilise isiku puhul tema kodakondsus ning (b)juriidilise isiku puhul tema asukoht, tegevuse laad, õiguslik seisund, üldeesmärgid ja rahastamisallikad. Iga isik märgib oma esildises, mis laadi huvi on tal vahekohtumenetluse suhtes. Esildised koostatakse vastavalt käesoleva kodukorra punktidele 45 ja 46 lepinguosaliste valitud keeltes. 44.Eksperdikomisjon loetleb oma aruandes kõik esildised, mille ta on saanud vastavalt kodukorra punktidele 42 ja 43. Eksperdikomisjon ei pea oma aruandes käsitlema nendes esildistes esitatud väiteid. Esildised esitatakse lepinguosalistele märkuste tegemiseks. Eksperdikomisjon võtab arvesse lepinguosaliste märkusi, mis on eksperdikomisjonile esitatud 30 päeva jooksul. XVI. Keel ja tõlge 45.Lepingu artiklis 16.17 osutatud konsultatsioonide jooksul ja hiljemalt punktis 5 osutatud korralduslikul kohtumisel püüavad lepinguosalised leppida kokku eksperdikomisjoni menetluse ühise töökeele. Iga lepinguosaline esitab teisele lepinguosalisele hiljemalt 90 päeva jooksul pärast seda, kui komitee on käesoleva kodukorra kooskõlas lepingu artikli 16.18 lõikega 2 vastu võtnud, nimekirja keeltest, mida ta eelistab. Nimekiri sisaldab vähemalt ühte WTO töökeelt. 46.Kui lepinguosalised ei suuda ühises töökeeles kokku leppida, esitab iga lepinguosaline oma esildised enda valitud keeles, tagades samal ajal vajaduse korral tõlkimise ühte WTO töökeeltest, mille teine lepinguosaline on punkti 45 kohaselt teatavaks teinud. Suulise istungi korraldamise eest vastutav lepinguosaline korraldab vajaduse korral suuliste esildiste tõlkimise samasse WTO töökeelde. 47.Eksperdikomisjoni vahearuanne ja lõpparuanne esitatakse ühises töökeeles. Kui lepinguosalised ei ole ühises töökeeles kokku leppinud, esitatakse eksperdikomisjoni vahearuanne ja lõpparuanne punktis 46 osutatud WTO töökeeltes.